Diari Oficial de la Generalitat Valenciana


Sumari del DOGV 6851, del 30-08-2012 (2012/8165)

Subhasta de bé immoble a la Pobla Llarga.
-----------------------------------------

### Dades del document

Número de DOGV
:   6851

Data del DOGV
:   30-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8165


Organisme emissor
:   Notaria de Maria Jose Ferris Vazquez

Tipus de document
:   Subhasta

Subhasta de bé immoble a la Pobla Llarga. [2012/8165]  
María-José Ferrís Vázquez, notària del Col·legi Notarial de València, amb residència a Carcaixent, faig saber:   
Que en la meua notaria, sítia a Carcaixent (València), carrer de la Baronessa Santa Bàrbara, número 41, entresòl, es tramita una venda extrajudicial, de conformitat amb l'article 129 de la Llei Hipotecària, de les finques hipotecades següents:  
Ciutat de la Pobla Llarga.  
1. Urbana: deu. Habitatge del tipus C, a la tercera planta alta, assenyalada la seua porta amb el número nou, de l'edifici siti a la Pobla Llarga, avinguda de València, número seixanta-set.  
Comprén una superfície construïda de cent metres i setanta-cinc decímetres quadrats, i útil de huitanta-quatre metres i noranta-quatre decímetres quadrats, i, segons la cèdula de qualificació definitiva, cent un metres i huitanta-set decímetres quadrats de superfície construïda i huitanta-quatre metres i noranta-quatre decímetres quadrats de superfície útil. Es compon de sala d'estar menjador, quatre habitacions, sala de bany, lavabo, cuina i safareig. Limita: al davant, vestíbul de l'escala, dóna al celobert i a l'habitatge tipus E; a la dreta, entrant, amb l'habitatge tipus D; a l'esquerra, amb la finca de Francisco Tárrega; i al fons o al darrere, dóna al carrer de Luis Santángel.  
Quota: té assignada una quota de sis enters i trenta centèsimes d'enter per cent (6,30%) en relació amb el total del valor de l'immoble de què forma part.  
Inscripció: inscrita al Registre de la Propietat d'Alberic, al tom 472, llibre 50 de la Pobla Llarga, foli 40, finca número 4420, 6a.  
  
Referència cadastral: 8193611YJ1889S00177UX.   
2. Una onzena part indivisa de:  
Urbana: u. Soterrani siti al municipi de la Pobla Llarga, a l'avinguda de València, número seixanta-set. Té entrada independent a través d'un portal i rampa situats a la dreta, mirant des de davant de la façana.  
  
Comprén una superfície de dos-cents huitanta-huit metres quadrats. Limita: al davant, amb l'avinguda de la seua situació; a la dreta entrant, amb la plaça en projecte; a l'esquerra, amb la finca de Francisco Tárrega; i al fons, o al darrere, amb el carrer de Luis Santángel; i a dalt, amb els habitatges en planta baixa, vestíbuls i buit de l'escala d'accés a les plantes altes.  
Quota: díhuit enters per cent.  
Inscripció: inscrita al Registre de la Propietat d'Alberic, al tom 1.407, llibre 155 de la Pobla Llarga, foli 38, finca número 4.411.  
  
Referència cadastral: 8193611YJ1889SOOO5ZD.  
Les finques descrites formen part en règim de propietat horitzontal de l'edifici siti al municipi de la Pobla Llarga (València), a l'avinguda de València, número 67.  
Atés que pertoca la subhasta de cada una de les finques, se'n fan saber les condicions:  
Tindrà lloc a la meua notaria. La primera subhasta el 8 d'octubre de 2012, a les 10.00 hores. El tipus base per a la finca registral del Registre de la Propietat d'Alberic número 4.420, és el de quaranta-huit mil cinc-cents dos euros (48.502,00 €) i per a la finca registral 4.411 del mateix Registre, huit mil set-cents deu euros (8.710,00 €). Si no hi ha postor o si hi resulta fallida, la segona subhasta serà el 12 de novembre de 2012, a les 10.00 hores, el tipus de les quals serà el 75% de la primera per a cada una de les finques. La tercera subhasta, si és procedent, el dia 12 de desembre de 2012, a les 10.00 hores. Expressament, es fa constar que en la tercera subhasta regiran els límits dels articles 670 i 671 de la Llei d'Enjudiciament Civil, amb la modificació establida per la Llei 37/2011, de 10 d'octubre, en la qual s'estableix una estipulació addicional 6a a la Llei d'Enjudiciament Civil per a cada una de les finques. Si hi haguera pluralitat de millores en la tercera subhasta, la licitació entre millorants i el millor postor serà el 21 de desembre de 2012, a les 10.00 hores per a cada una de les finques.   
La documentació i el certificat del registre a què fan referència els articles 236.a i 236.b del Reglament Hipotecari, es poden consultar a la notaria de dilluns a divendres, de 10.00 a 14.00 hores. S'entendrà que tot licitador accepta com suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, mitjançant un xec bancari a nom del notari. S'hi podran fer postures per escrit en plec tancat, que aniran acompanyades del justificant del dipòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior es podrà fer cedint a un tercer.  
  
  
Carcaixent, 27 d'agost de 2012.- La notària: María-José Ferrís Vázquez.